Samkvæmt 9. gr. mannvirkjalaga nr. 160 / 2010 er óheimilt að grafa grunn fyrir mannvirki , reisa það , rífa eða flytja , breyta því , burðarkerfi þess eða lagnakerfum eða breyta notkun þess , útliti eða formi nema að fengnu leyfi viðkomandi byggingarfulltrúa . Umsókn um byggingarleyfi skal send byggingarfulltrúa ásamt hönnunargögnum og öðrum nauðsynlegum gögnum , þ.m.t. tilkynningu um hver verði hönnunarstjóri mannvirkisins og samþykki meðeigenda samkvæmt ákvæðum laga um fjöleignarhús , nr. 26 / 1994 . Erindi til afgreiðslu byggingarfulltrúa skulu hafa borist byggingafulltrúa minnst einni viku fyrir afgreiðslufund . Almennt í samskiptum byggingarfulltrúa og aðila sem koma að byggingarframkvæmdum eru eftirfarandi gögn höfð að leiðarljósi : Embætti byggingarfulltrúans starfar á grundvelli mannvirkjalaga , byggingarreglugerðar og samþykkt sveitastjórna um embættisafgreiðslur byggingarfulltrúa svo og öðrum lögum , reglugerðum og samþykktum er byggingarmál varða . Á skrifstofu Skipulags - og byggingarfulltrúa er móttaka umsókna byggingar - , stöðu - og framkvæmdaleyfa , móttaka og skráning séruppdrátta , skráning byggingarstjóra og iðnmeistara á byggingarframkvæmdir . Einnig sér embættið um framkvæmd áfanga - , fokheldis - , stöðu - , öryggis - og lokaúttekta , skráningu í Þjóðskrá Íslands , staðfestingu á eignaskiptayfirlýsingum og umsagnir vegna rekstrarleyfa . Reynt er eftir bestu getu að leiðbeina og veita upplýsingar um það sem tengist byggingarmálum .